มีอะไรกับแฟนแล้วหลั่งนอกวันที่10 มิถุนายนค่ะ แต่ประจำเดือนหมดตั้งแต่วันที่8มิถุนาตอนนี้วันที่8เดือนกรกฎาแล้วค่ะประจำเดือนยังไม่มาปกติจะมาวันที่3 ไม่มีอาการอะไรเลยค่ะแต่เครียดสาเหตุที่ประจำเดือนไม่มาเพราะว่าเครียดรึป่าวคะ
สวัสดีค่ะ หากประจำเดือนหมดวันที่ 8 มิ.ย. แล้วได้มีเพศสัมพันธ์วันที่ 10 มิ.ย. อาจไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ดังนั้น หากประจำเดือนยังไม่มา ก็ควรตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ